Josu Jon Imaz

Josu Jon Imaz San MiguelAbizena Imaz idaztea, euskal herritar horren aukera pertsonala da. Izan ere, Euskaltzaindiak, euskara baturako, Imatz onartu du deitura horren grafiatzat. Ikus Euskal Onomastikaren Datutegia. Zumarragan (Gipuzkoa) jaio zen 1963ko irailaren 6an. Euskal politikari ohia, EAJren presidente izan zen 2004tik 2007ra. 2008ko uztailetik Petronor euskal enpresa petrogilearen presidentea da. Gainera, 2014ko maiatzetik Repsoleko kontseilari ordezkaria da.

 Biografia 
 Ikasketak eta lana 
Kimika Zientzietan doktorea, Euskal Herriko Unibertsitatean. Karrera Bukaerako Sari Berezia eman zioten eta polimeroetan espezializatua. Enpresen Zuzendaritza Orokorrean trebakuntza, 1989-1990 ikasturtean, Ikasbide-Grupo Cooperativo Mondragóneko Zuzendaritza Nagusiko Trebakuntza Planaren barruan. Doktoretza tesia Bilboko Industri Ingeniarien Goi Eskolan egin zuen, 1994an.

1986ko abenduan INASMET Teknologia Zentroak Nanteseko CETIM Zentrora bidali zuen, Industria eta Energia Ministerioaren bekarekin, ikertzaileak atzerrian trebatzeko programaren barruan.

INASMETeko Konposite eta Polimero Arloko arduraduna izan zen 1987-1989 denboraldian eta Marketing eta Kanpo Harreman Saileko arduraduna izan zen 1991-1994ko denboraldian. Ezkonduta dago, hiru seme-alaba ditu eta Donostian bizi da. 2008tik Petronor enpresaren presidente da.

 Bizitza politikoa 

1994ko ekainean eurodiputatu hautatua izan zen Europako Legebiltzarreko hauteskundeetan. Hala jardun zuen harik eta 1999ko urtarrilaren 7an Eusko Jaurlaritzako Industria, Merkataritza eta Turismo sailburu eta Eusko Jaurlaritzako bozeramaile izendatu zuten arte. 2001eko uztailaren 17an Gobernu Kontseiluak egin zuen batzarrean erabaki zen Eusko Jaurlaritzako Industria, Merkataritza eta Turismo sailburu eta bozeramaile izaten jarraitzea. Hala aritu zen 2004ko urtarrilaren 13ra arte.

Azkenik, Euzko Alderdi Jeltzalearen 2004ko urtarrilaren 17 eta 18ko Batzar Orokorrean, Euzkadi Buru Batzarreko lehendakari hautatu zuten, Xabier Arzalluzen ondorengo izendatuz.Josu Jon Imaz: "Baliteke Olanoren Batasuna lidergoaz jabetu izana" Elkarrizketa Argia astekarian (2007-05-13)

 Ibilbide politikoa 

 EAJ-PNVren kide 1978an.
 Urretxu-Zumarragako EGIko lehendakaria (1979-1982).
 EGIren Gipuzkoako Eskualde Kontseiluko kide (1980-1986).
 EGIren Kontseilu Nazionaleko kide (1981-1986).
 Urretxu-Zumarragako EAJ-PNVren Uri Buru Batzarraren kide (1979-1982).
 EAJ-PNVren Batzar Nazionaleko ordezkari:
 1983-1985
 1986-1988
 1992-1994
 GBBren kide (1988-1990).
 Zumarragako alkateordea eta Ogasun eta Garapeneko zinegotzia (1991-1995).
 Eusko Legebiltzarrako diputatu (1994-1999).
 Aurrekontu, Industria eta Gai Ekonomiko eta Arrantza Batzordeko kide.
 Moneta Azpibatzordeko lehendakariordea.
 Eusko Jaurlaritzaren Industria, Merkataritza eta Turismo sailburua eta bozeramailea (1999-2001).
 Eusko Legebiltzarraren kidea Gipuzkoatik (2001).
 Eusko Jaurlaritzaren Industria, Merkataritza eta Turismo sailburua eta bozeramailea (2001-2003).
 EAJ-PNVren EBBren lehendakaria (2004-2007).

 Bizitza politikoa uztea 
2007ko irailaren 12an, Imazek politika utziko zuela adierazi zuen hainbat hedabideri helarazitako gutun baten bidez. EAJ alderdiaren presidentzian, Iñigo Urkulluk hartu zion lekukoa.

 Donald Trumpi eskertza 
2026ko urtarrilaren 9an Donald Trumpi eskerrak eman zizkion Venezuelaren aurkako estatubatuar erasoa egiteagatik. «Eskerrik asko, presidente jauna, gu hemen hartzeagatik, eta eskerrik asko Venezuela hobea izateko atea irekitzeagatik». Hala esan zion Imaz Repsol konpainiako ordezkariak Ameriketako Estatu Batuetako presidente Donald Trumpi, Etxe Zurian. Adierazpen horiek oso kritikatuak izan ziren. EAJko buruzagi izandakoak Trumpi esan zion Repsol prest zegoela Venezuelan «asko inbertitu» eta hala petrolio gehiago ateratzeko. Orain, 45.000 upel ateratzen ditu Repsolek herrialde horretatik, eta Imazek esan zuen halako hiru ekoitzi nahi zutela, egunean 135.000 upel ateratzeraino.

 Erreferentziak 

 Kanpo estekak 

Kategoria:Eusko Jaurlaritzako Sailburu ohiak
Kategoria:Euskadi Buru Batzarreko presidenteak
Kategoria:Eusko Jaurlaritzako bozeramaileak
Kategoria:Euskal Herriko eurodiputatuak
Kategoria:Euskal Herriko kimikariak
Kategoria:Gipuzkoako politikariak
Kategoria:Jelkideak
Kategoria:Zumarragarrak
Kategoria:Euskal Herriko Unibertsitateko ikasleak
Kategoria:Eusko Legebiltzarreko legebiltzarkideak VII. legegintzaldian
Kategoria:Zuzendari exekutiboak